# Aleksanteri II (Makedonia)

### Wikipedia

Aleksanteri II oli Makedonian kuningas vuosina 370 eaa.–368 eaa. isänsä Amyntas III:n kuoleman jälkeen. Hän oli Amyntaan ja Eurydiken kolmesta pojasta vanhin. Noustessaan valtaistuimelle Aleksanteri oli vielä nuori mies. Hän joutui heti vaikeuksiin kun Argead-hallitsijasuvun vastustajat ryhtyivät hyökkäykseen samalla kun illyrialaiset uhkasivat hyökätä Makedoniaan. Samalla hyökkäsi idästä valtaa havitteleva Pausanias. Pausanias valtasi helposti joitain kaupunkeja ja oli uhata Eurydikeä ja hänen nuoria poikiaan Makedonian pääkaupungissa Pellassa. Aleksanteri löi vastustajansa ateenalaisen kenraalin Iphikrateen avustuksella.

Myöhemmin Aleksanteri sekaantui Thessalian sisällissotaan ja sai halttuunsa Larissan kaupungin. Hän petti kuitenkin tekemänsä lupaukset ja asetti kaupunkiin varuskunnan. Kreikan senhetkinen johtava kaupunkivaltio Theba tulkitsi tämän vihamielisenä tekona ja aloitti sodan. Teebalainen kenraali Pelopidas ajoi makedonialaiset pois Thessaliasta.

Teeba suosi Aleksanterin velipuolta Aloroksen Ptolemaiosta. Theba sai Aleksanterin luopumaan liitostaan Ateenan kanssa ja tekemään uuden liiton Teeban kanssa. Aleksanteri joutui luovuttamaan panttivankeja, heidän joukossaan hänen nuorempi veljensä Filippos.

Aleksanteri murhattiin Ptolemaioksen toimesta ja vaikka Aleksanterin toisesta veljestä, alaikäisestä Perdikkaasta, tuli kuningas, Ptolemaioksesta tuli hallitsija.

| Tämä historiaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/l/e/Aleksanteri_II_%28Makedonia%29_7e34.html

Luokat: Historiatyngät | Makedonian kuninkaat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Español
- Français
- Italiano
- Македонски
- Norsk (bokmål)
- Русский